**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι**  20 – 10 – 2025

**ΑΜΑΡΟΥΣΙΟΥ Αρ. Πρ.: 277**

**Ταχ. Δ/νση:** Μαραθωνοδρόμου 54

**Τ. Κ.** 15124 Μαρούσι

**Τηλ.:** 2108020697 **Fax:**2108020697

**Πληροφ.: Δ. Πολυχρονιάδης 6945394406**

**Email:syll2grafeio@gmail.com**

**Δικτυακός τόπος: http//:** [**www.syllogosekpaideutikonpeamarousiou.gr**](http://www.syllogosekpaideutikonpeamarousiou.gr)

**ΠΡΟΣ : Τα μέλη του Συλλόγου μας, ΔΟΕ, Συλλόγους Εκπ/κών Π.Ε. της χώρας**

**Κοινοποίηση: Κο Δ/ντή του 4ου Δημ. Σχ. Μελισσίων,**

**Σύλλογο Διδασκόντων του 4ου Δημ. Σχ. Μελισσίων**

**ΘΕΜΑ: « Αυθαίρετες και παράνομες οι ενέργειες του κου Διευθυντή του 4ου Δημοτικού Σχολείου Μελισσίων – Διαγραφή του από το μητρώο μελών του Σ. Ε. Π. Ε. Αμαρουσίου ».**

Το Διοικητικό Συμβούλιο του Συλλόγου Εκπαιδευτικών Πρωτοβάθμιας Εκπαίδευσης Αμαρουσίου, έπειτα από ενημέρωση από συναδέλφους – μέλη του σωματείου μας και του Συλλόγου Διδασκόντων του 4ου Δημοτικού Σχολείου Μελισσίων, **κατήγγειλε** (έγγραφη απόφαση του Δ. Σ. του Σ. Ε. Π. Ε. Αμαρουσίου υπ. αριθμ. πρ.: 253/11 – 10 – 2025) **με τον πλέον κατηγορηματικό τρόπο τις αντιδημοκρατικές, παράνομες και αυταρχικές ενέργειες του Διευθυντή του συγκεκριμένου σχολείου, η οποία παραβίασε τις νόμιμες διαδικασίες συλλογικής λήψης αποφάσεων παραχαράσσοντας μονομερώς την πλειοψηφική απόφαση του συλλόγου των διδασκόντων για την αυτοαξιολόγηση της σχολικής μονάδας,** όπως αυτή αποτυπώθηκε με ψηφοφορία και πλειοψηφικά κατέληξε υπέρ τις εφαρμογής των ενιαίων κειμένων της Δ. Ο. Ε.

Συγκεκριμένα, ο κος Διευθυντής, παραβλέποντας τη δημοκρατικά ειλημμένη απόφαση του Συλλόγου Διδασκόντων για το συλλογικό προγραμματισμό που ελήφθη στην ειδική συνεδρίαση της 8ης – 10 – 2025, αποφάσισε αυθαίρετα να επιβάλει την άποψη της μειοψηφίας προχωρώντας σε ανάθεση των αξόνων και των ομάδων για την αυτοαξιολόγηση της σχολικής μονάδας κατά την κρίση του και μετατρέποντας την πλειοψηφία σε «μειοψηφία» στον καθορισμό των ομάδων, παραβιάζοντας κατάφωρα το Π.Δ. 79/2017 και το Ν. 4823/2021 που ορίζουν τις διαδικασίες για την αυτοαξιολόγηση των σχολικών μονάδων και αναγνωρίζουν τον Σύλλογο Διδασκόντων ως το αποκλειστικά αρμόδιο όργανο, αγνοώντας την απόφαση της πλειοψηφίας του συλλόγου των Διδασκόντων.

Αυτές οι ενέργειες είναι παράνομες και απαράδεκτες και επιπρόσθετα στρέφονται ενάντια στις ομόφωνες αποφάσεις της Διδασκαλικής Ομοσπονδίας Ελλάδας (Δ.Ο.Ε.), καθώς και στις αποφάσεις του Διοικητικού Συμβουλίου του Συλλόγου μας και των Γ. Σ. του σωματείου μας.

**Απευθύναμε αυστηρή σύσταση – προειδοποίηση στον Διευθυντή του 4ου Δημοτικού Σχολείου Μελισσίων, προκειμένου να σταματήσει να εμμένει στις παράνομες αυτές ενέργειες και τον καλέσαμε να συμμορφωθεί με τις αποφάσεις της πλειοψηφίας του Συλλόγου Διδασκόντων του σχολείου του, με αλλεπάλληλες επισκέψεις – συναντήσεις του Δ. Σ. του σωματείου μας αλλά και μέλους του Δ. Σ. της Δ. Ο. Ε., τονίζοντας ότι αν ο Διευθυντής του 4ου Δημ. Σχ. Μελισσίων επιμείνει στις αποφάσεις του, αγνοώντας τη βούληση του συλλογικού οργάνου, θα λάβει τα επίχειρα των πράξεων του με βάση το καταστατικό του σωματείου μας, δηλαδή ποινή διαγραφής και αποπομπή του από το σωματείο μας αλλά και προσφυγή σε ένδικα μέσα μέσω του νομικού συμβούλου του σωματείου μας.**

**Στη βάση της προειδοποίησής μας αυτής, η οποία αγνοήθηκε από τον κο Δ/ντή του 4ου Δημοτικού Σχολείου Αμαρουσίου, το Δ. Σ. του Συλλόγου Εκπ/κών Π. Ε. Αμαρουσίου ΑΠΟΦΑΣΙΖΕΙ: την ΔΙΑΓΡΑΦΗ της κου Ψυχογιού Βελισσάριου – Διευθυντή του 4ου Δημ. Σχ. Μελσσίων από το μητρώο μελών του σωματείου μας**, διότι με βάση το άρθρο 7 του καταστατικού του σωματείου μας: «αποδεδειγμένα ενεργεί ενάντια στον σκοπό του συλλόγου, αρνείται να συμμορφωθεί στις αποφάσεις της Γ. Σ. και του Δ. Σ. και με διάφορους τρόπους εμποδίζει την πραγμάτωσή τους…».

Επιπλέον καλούμε το Δ. Σ. της Δ. Ο. Ε. να συνδράμει το σωματείο μας με τις υπηρεσίες της νομικής του συμβούλου ώστε από κοινού με τον νομικό σύμβουλο του Σ. Ε. Π. Ε. Αμαρουσίου να προβούμε στην προσβολή με ένδικα μέσα των παράνομων πράξεων ανάθεσης και καταπάτησης των αποφάσεων των συλλόγων διδασκόντων, εάν αυτό κριθεί απαραίτητο, σε αυτή και σε όποια άλλη αντίστοιχη περίπτωση.

**Όποιος/όποια διαλέγει να συνταχθεί πλήρως και υπηρετικά με την εξουσία και την  πολιτική ηγεσία του ΥΠΑΙΘΑ προκειμένου να εξασφαλίσει μια θέση Διευθυντή/Διευθύντριας Δημοτικού Σχολείου ή στελέχους εκπαίδευσης ΔΕΝ ΕΧΕΙ ΘΕΣΗ ΣΤΟ ΣΩΜΑΤΕΙΟ ΜΑΣ.**

Το Διοικητικό Συμβούλιο του Συλλόγου Εκπαιδευτικών Π.Ε. Αμαρουσίου καλεί τους συναδέλφους εκπαιδευτικούς του 4ου Δημ. Σχ. Μελισσίων να παραμείνουν σταθεροί στην απόφασή τους και να αγνοήσουν τις παράνομες ενέργειες του Διευθυντή, ο οποίος ενεργεί κατά των συλλογικών αποφάσεων και των δημοκρατικών διαδικασιών του Συλλόγου των Διδασκόντων και του σωματείου μας. Ο ρόλος του Διευθυντή είναι να διευκολύνει την εύρυθμη λειτουργία της σχολικής μονάδας και όχι να επιβάλλει αυταρχικές και μονομερείς πρακτικές που παραχαράσσουν τις αποφάσεις του συλλόγου των Διδασκόντων και υπονομεύουν τις αποφάσεις του κλάδου.

Το Δ.Σ. του Συλλόγου μας θα προβεί σε κάθε νόμιμη ενέργεια, αν αυτό κριθεί αναγκαίο, με τη νομική συνδρομή του νομικού συμβούλου του σωματείου μας και της Δ.Ο.Ε., προκειμένου να προσβάλει τις αυθαίρετες πράξεις του Διευθυντή του 4ου Δημ. Σχ. Μελισσίων που παραβιάζουν τις συλλογικές αποφάσεις των εκπαιδευτικών και τα δικαιώματά τους.

Τέλος, δηλώνουμε ότι καλύπτουμε πλήρως συνδικαλιστικά και νομικά, με βάση τις αποφάσεις και τις οδηγίες του Δ. Σ. της Δ. Ο. Ε. αλλά και τις αποφάσεις του Δ. Σ. του Σ. Ε. Π. Ε. Αμαρουσίου, τις/τους συναδέλφους των Δημοτικών σχολείων και Νηπιαγωγείων της περιοχής μας, προκειμένου να μην εφαρμόσουν καμία παράνομη εντολή που σχετίζεται με την αυτοαξιολόγηση της σχολικής μονάδας και αντιστρατεύεται τη νόμιμη και δημοκρατική λειτουργία της καταλύοντας τον ρόλο του Συλλόγου Διδασκόντων.

